joelniklaus/EU_Wikipedias huggingface dataset:
Καρίνα Καπούρ

Η Καρίνα Καπούρ (Kareena Kapoor Khan ; 21 Σεπτεμβρίου 1980) είναι Ινδή ηθοποιός. Είναι η κόρη των ηθοποιών Ραντχίρ Καπούρ και Μπαμπίτα και η μικρότερη αδερφή της ηθοποιού Καρίσμα Καπούρ. Γνωστή για την συμμετοχή της σε διάφορα κινηματογραφικά είδη - από ρομαντικές κωμωδίες μέχρι δραματικές ταινίες - η Καπούρ έχει λάβει αρκετά βραβεία, μεταξύ των οποίων έξι Filmfare Awards, και είναι μια από τις πιο δημοφιλείς και ακριβοπληρωμένες ηθοποιούς του Μπόλιγουντ.

Έκανε την πρώτη της εμφάνιση το 2000 στην πολεμική ταινία Refugee και έγινε γνωστή από την ιστορική δραματική ταινία Aśoka και την δραματική ταινία Kabhi Khushi Kabhie Gham (και οι δυο του 2001). Αυτήν την αρχική επιτυχία ακολούθησαν μια σειρά από εμπορικές αποτυχίες και επαναλαμβανόμενους ρόλους, που της χάρισαν αρνητικές κριτικές. Το 2004 υπήρξε μια σημαντική χρονιά για την Καπούρ καθώς ενσάρκωσε έναν κόντρα ρόλο στην δραματική ταινία Chameli. Έλαβε θετικά σχόλια για τον ρόλο της στην δραματική ταινία Dev (2004) και για τον ρόλο της στην ταινία Omkara (2006), ο οποίος βασίστηκε στην Δεισδαιμόνα του Σαίξπηρ. Έλαβε περαιτέρω θετικά σχόλια για την συμμετοχή της στην ρομαντική κωμωδία Jab We Met (2007), στα θρίλερ Kurbaan (2009) και Talaash: The Answer Lies Within (2012) και στις δραματικές ταινίες We Are Family (2010), Heroine (2012) και Udta Punjab (2016). Οι μεγαλύτερες επιτυχίες της περιλαμβάνουν τις δραματικές ταινίες 3 Idiots (2009) και Bajrangi Bhaijaan (2015), τις ταινίες δράσης Bodyguard (2011) και Singham Returns (2014) και την κωμωδία Good Newwz (2019).

Είναι παντρεμένη με τον ηθοποίο Saif Ali Khan, με τον οποίο έχει αποκτήσει έναν γιο. Η καθημερινή ζωή της Καπούρ αποτελεί το κεντρικό θέμα των μέσων ενημέρωσης στην Ινδία. Έχει την φήμη του ειλικρινή και θετικού ανθρώπου και έχει αναγνωριστεί για την συνεισφορά της στην βιομηχανία του κινηματογράφου μέσω των ρόλων που ενσαρκώνει και της μόδας που προωθεί. Παράλληλα με την υποκριτική, η Καπούρ συμμετέχει σε θεατρικές παραστάσεις, παρουσιάζει μια ραδιοφωνική εκπομπή και έχει συγγράψει τρία βιβλία : δυο οδηγούς διατροφής και μια αυτοβιογραφία. Σχεδιάζει την δική της σειρά ρούχων και κοσμημάτων για γυναίκες και συνεργάζεται με την UNICEF από το 2014 για να προωθηθεί η εκπαίδευση των κοριτσιών και να βελτιωθεί η ποιότητα της βασικής εκπαίδευσης στην Ινδία.

Βιβλιογραφία

Εξωτερικοί σύνδεσμοι
Πρίτι Ζίντα

Η Πρίτι Ζίντα (Χίντι: प्रीति ज़िंटा, 31 Ιανουαρίου 1975) είναι Ινδή ηθοποιός του κινηματογράφου και επιχειρηματίας. Παρόλο που σπούδασε αγγλική φιλολογία και εγκληματολογική ψυχολογία, έκανε την πρώτη της εμφάνιση στην υποκριτική στην ταινία Dil Se.. το 1998 και ακολούθησε η ταινία Soldier. Αυτοί οι ρόλοι της χάρισαν το Βραβείο Filmfare Καλύτερης Πρωτοεμφανιζόμενης και αργότερα έγινε γνωστή για τον ρόλο της ως έφηβη ανύπαντρη μητέρα στην ταινία Kya Kehna (2000). Έγινε περισσότερο αναγνωρίσιμη όταν ενσάρκωσε διάφορους χαρακτήρες στο κινηματογράφο. Αυτοί οι ρόλοι μαζί με την κινηματογραφική της persona έχουν συνεισφέρει σε μια αλλαγή της Ινδής ηρωίδας ενώ της έχουν χαρίσει αρκετά βραβεία.

Η Ζίντα έλαβε το Βραβείο Filmfare Καλύτερης Ηθοποιού το 2003 για τον ρόλο της στην δραματική ταινία Kal Ho Naa Ho. Συνέχισε με πρωταγωνιστικούς ρόλους σε δυο συνεχόμενες επιτυχημένες ταινίες στην Ινδία, στην ταινία επιστημονικής φαντασίας Koi... Mil Gaya (2003) και στο ρομαντικό δράμα Veer-Zaara (2004). Σχολιάστηκε θετικά για τους ρόλους της ως ανεξάρτητη, σύγχρονη Ινδή γυναίκα στις ταινίες Salaam Namaste (2005) και Kabhi Alvida Naa Kehna (2006), που υπήρξαν επιτυχημένες παραγωγές παγκοσμίως. Αυτοί οι ρόλοι την καθιέρωσαν ως πρωταγωνίστρια του ινδικού κινηματογράφου. Ο πρώτος της διεθνής ρόλος ήταν στην καναδικής παραγωγής ταινία Heaven on Earth (2008), για την οποία έλαβε το Αργυρό Βραβείο Hugo Καλύτερης Ηθοποιού και ήταν υποψήφια για Βραβείο Genie Καλύτερης Ηθοποιού. Ακολούθησε ένα πολυετές διάλειμμα από την υποκριτική, με εξαίρεση την ταινία Ishkq in Paris (2013), σε δική της παραγωγή, η οποία όμως πέρασε απαρατήρητη.

Παράλληλα με την υποκριτική, η Zinta έχει γράψει μια σειρά στηλών για το BBC News Online της Νότιας Ασίας · είναι κοινωνική ακτιβίστρια, τηλεοπτική παρουσιάστρια και τακτική θεατρική ηθοποιός. Έχει ιδρύσει την εταιρεία παραγωγής PZNZ Media, συνδιευθύνει από το 2008 την ομάδα κρίκετ Kings XI Punjab και από το 2017 είναι η ιδιοκτήτρια της ομάδας κρίκετ Stellenbosch Kings.

Παραπομπές

Περαιτέρω μελέτη

Εξωτερικοί σύνδεσμοι

 

Ινδοί ηθοποιοί
Μπρουκ Σιλντς

Η Μπρουκ Σίλντς (Brooke Christa Shields ; 31 Μαΐου 1965) είναι Αμερικανίδα ηθοποιός και μοντέλο. Αρχικά ήταν παιδί μοντέλο και έλαβε τα θετικά σχόλια των κριτικών σε ηλικία 12 ετών για τον πρωταγωνιστικό ρόλο της στην ταινία Pretty Baby (1978), στην οποία ενσάρκωσε ένα κορίτσι που εργαζόταν ως πόρνη στην Νέα Ορλεάνη στις αρχές του 20ου αιώνα. Η Σίλντς απέκτησε ευρεία αναγνωρισιμότητα από αυτόν τον ρόλο και συνέχισε το μόντελινγκ μέχρι το τέλος της εφηβείας της ενώ την δεκαετία του 1980 πρωταγωνίστησε σε αρκετές δραματικές ταινίες, συμπεριλαμβανομένων της Γαλάζιας Λίμνης (1980) και στην ταινία Endless Love του Φράνκο Τζεφιρέλι (1981).

Το 1983, η Σίλντς διέκοψε την καριέρα της ως μοντέλο για να φοιτήσει στο Πανεπιστήμιο Πρίνστον, από όπου αποφοίτησε με πτυχίο στις λατινογενείς γλώσσες. Την δεκαετία 1990, η Σίλντς επέστρεψε στην υποκριτική και εμφανίστηκε σε δευτερεύοντες ρόλους σε ταινίες. Πρωταγωνίστησε στα sitcom του NBC Suddenly Susan (1996-2000), για την οποία έλαβε δυο υποψηφιότητες για Χρυσή Σφαίρα, και Lipstick Jungle (2008-2009). Το 2017, η Σίλντς επέστρεψε στο NBC με πρωταγωνιστικό γκεστ ρόλο στο Law & Order: Special Victims Unit στην 19η σεζόν. Το 2014, η Σίλντς έκανε την φωνή της Beverly Goodman στην σειρά κινουμένων σχεδίων της Adult Swim Mr. Pickles και στην συνέχειά της Momma Named Me Sheriff.

Εργογραφία

Παραπομπές

Εξωτερικοί σύνδεσμοι 

 
 

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες μοντέλα
Τζένυ Σλέιτ

Η Τζένυ Σάρα Σλέιτ (Jenny Sarah Slate, 25 Μαρτίου 1982) είναι Αμερικανίδα ηθοποιός, κωμικός και συγγραφέας. Γεννημένη και μεγαλωμένη στην Μασαχουσέτη, η Σλέιτ φοίτησε στην Milton Academy και σπούδασε φιλολογία στο Πανεπιστήμιο Κολούμπια, όπου αναμείχθηκε με το θέατρο και την κωμωδία. Μετά από κάποιους μικρούς κωμικούς ρόλους στην τηλεόραση, η Slate απέκτησε αναγνωρισιμότητα για τα shows της στην Νέα Υόρκη και για την δημιουργία, συγγραφή και παραγωγή ταινιών μικρού μήκους για παιδιά και για την σειρά βιβλίων για παιδιά Marcel the Shell with Shoes On (2010 - σήμερα) ενώ έγινε γνωστή στο ευρύ κοινό μετά την εμφάνισή της στην 35η σεζόν του Saturday Night Live (2009 - 2010). Η ιδιαίτερη φωνή της τής χάρισε τον ρόλο της Τάμι Λάρσεν στην επιτυχημένη κωμική σειρά κινουμένων σχεδίων Bob's Burgers (2012 - σήμερα) και απέκτησε περισσότερη αναγνωρισιμότητα για τους γκεστ ρόλους της ως Mona-Lisa Saperstein στην κωμική τηλεοπτική σειρά του NBC Parks and Recreation (2013 - 2015), ως Sarah Guggenheim στην κωμική σειρά House of Lies (2013 - 2015) και στην κωμική σειρά αυτοσχεδιασμού Kroll Show (2013 - 2015).

Η μεγάλη αναγνωρισιμότητα ήρθε με τον πρωταγωνιστικό ρόλο στην κωμική-δραματκή σειρά Obvious Child (2014), για την οποία κέρδισε το Critics' Choice Movie Award Καλύτερης Ηθοποιού σε Κωμωδία και ήταν υποψήφια για Independent Spirit Award και για Gotham Independent Film Award. Έδωσε την φωνή της στις σειρές κινουμένων σχεδίων Zootopia (2016), The Secret Life of Pets (2016) και The Lego Batman Movie (2017) ενώ διακρίθηκε στο δράμα με την εμφάνισή της στην ταινία Gifted (2017).

Βιβλιογραφία

Παραπομπές

Εξωτερικοί σύνδεσμοι

 

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Σίντι Λόπερ

Η Σίντι Λόπερ (, 22 Ιουνίου 1953) είναι Αμερικανίδα τραγουδίστρια, στιχουργός, ηθοποιός και ακτιβίστρια. Η καριέρα της ξεπερνά τα σαράντα χρόνια. Ο δίσκος της She's So Unusual (1983) ήταν ο πρώτος δίσκος από γυναίκα καλλιτέχνη που κατέκτησε τέσσερις φορές το top-five στο Billboard Hot 100 - "Girls Just Want to Have Fun", "Time After Time", "She Bop" και "All Through the Night" - και χάρισε στην Lauper το βραβείο Καλύτερου Πρωτοεμφανιζόμενου Καλλιτέχνη στα 27α Βραβεία Γκράμμυ το 1985. Η επιτυχία της συνεχίστηκε με το τραγούδι για την ταινία The Goonies που συμπεριλήφθηκε στον δεύτερο δίσκο της, True Colors (1986). Αυτός ο δίσκος περιλάμβανε επίσης το number one single "True Colors" και το "Change of Heart", που κατέκτησε την τρίτη θέση στα charts.

Από το 1983, η Λόπερ έχει κυκλοφορήσει έντεκα δίσκους και έχει συμμετάσχει σε πολλά άλλα έργα. Το 2010, το Memphis Blues έγινε ο πιο επιτυχημένος blues δίσκος της χρονιάς στο Billboard, παραμένοντας στο νούμερο ένα στα Billboard Blues Albums charts για 13 συνεχόμενες εβδομάδες. Το 2013, η Λόπερ κέρδισε το βραβείο Tony Καλύτερης Σύνθεσης για το μιούζικαλ του Μπρόντγουεϊ Kinky Boots, έτσι έγινε η πρώτη γυναίκα που κέρδισε σε αυτήν την κατηγορία. Το εν λόγω μιούζικαλ έλαβε πέντε ακόμα βραβεία Tony, μεταξύ των οποίων Καλύτερου Νέου Μιούζικαλ. Το 2014, η Λόπερ έλαβε το Γκράμι Καλύτερου Άλμπουμ για Μιούζικαλ. Το 2016, η παραγωγή του West End κέρδισε το βραβείο Best New Musical στα Olivier Awards.

Η Λόπερ έχει πουλήσει πάνω από 50 εκατ. δίσκους παγκοσμίως. Έχει κερδίσει βραβεία στα Γκράμι, στα Όσκαρ, στα Τόνυ, στα MTV, στα Billboard και στα American Music Awards. Κάτοχος αστεριού τόσο στην Λεωφόρο της Δόξας για Στιχουργούς όσο και στο Hollywood Walk of Fame, η Λόπερ είναι μια από τους ελάχιστους καλλιτέχνες που έχει κερδίσει τρία από τα τέσσερα μεγαλύτερα American entertainment awards. Η Λόπερ κέρδισε το πρώτο Best Female Video prize στα VMA 1984 για το τραγούδι "Girls Just Want to Have Fun". Το μουσικό βίντεο έχει αναγνωριστεί από τα MTV, VH1 και Rolling Stone ως ένα από τα μεγαλύτερα μουσικά βίντεο της εποχής. Βρίσκεται στο Rock and Roll Hall of Fame Museum στην έκθεση Women Who Rock. Ο πρώτος δίσκος της συμπεριλαμβάνεται στην λίστα του περιοδικού Rolling Stone με τους 500 Καλύτερους Δίσκους Όλων των Εποχών ενώ το "Time After Time" συμπεριλαμβάνεται στην λίστα του VH1 με τα 100 Καλύτερα Τραγούδια των 25 Τελευταίων Ετών. Το VH1 έχει κατατάξει την Λόπερ στο No. 58 στην λίστα με τις 100 Καλύτερες Γυναίκες της Rock & Roll.

Η Λόπερ είναι γνωστή για την ιδιόμορφη εικόνα της, προβάλλοντας μια ποικιλία χρωμάτων στα μαλλιά και εκκεντρικού ρουχισμού, καθώς και για την ισχυρή και δεινή ικανότητά της στο τραγούδι.

Η Λόπερ έχει ισχυρό ανθρωπιστικό έργο, κυρίως ως υπέρμαχος των δικαιωμάτων των ΛΟΑΤ στις ΗΠΑ. Οι φιλανθρωπικές προσπάθειές της αναγνωρίστηκαν το 2013 όταν ήταν ειδική καλεσμένη στην τελετή της δεύτερης θητείας του Αμερικανού προέδρου Μπαράκ Ομπάμα.

Παραπομπές

Εξωτερικοί σύνδεσμοι

 
 
 

Αμερικανίδες τραγουδίστριες
Αμερικανοί στιχουργοί
Αμερικανίδες ηθοποιοί
Λουίζα του Βρανδεμβούργου-Σβετ

Η Λουίζα του Βρανδεμβούργου-Σβετ (Luise Henriette Wilhelmine von Brandenburg-Schwedt, 24 Σεπτεμβρίου 1750 - 21 Δεκεμβρίου 1811) ήταν κόρη του Φρειδερίκου Ερρίκου, μαργράβου του Βρανδεμβούργου-Σβετ.

Βιογραφία
Η Λουίζα Ερριέττα Βιλελμίνη γεννήθηκε στις 24 Σεπτεμβρίου 1750 στο Ρουζάνκι και ήταν το νεότερο παιδί και κόρη του Φρειδερίκου Ερρίκου, μαργράβου του Βρανδεμβούργου-Σβετ, και της Λεοπολδίνης Μαρίας του Άνχαλτ-Ντέσαου.

Στις 25 Ιουλίου 1767 παντρεύτηκε τον Λεοπόλδο Γ΄ του Άνχαλτ-Ντέσαου. Μαζί απέκτησαν δύο παιδιά:
θνησιγενή κόρη (1768)
τον Φρειδερίκο (1769-1814), παντρεύτηκε την Αμαλία της Έσσης-Χόμπουργκ. Απέκτησαν 7 παιδιά.

Η Λουίζα πέθανε στις 21 Δεκεμβρίου 1811 στο Ντέσαου σε ηλικία 61 ετών.

Πηγές
 Johanna Geyer-Kordesch (ed.): Die Englandreise der Fürstin Louise von Anhalt-Dessau im Jahre 1775, Nicolaische Verlagsbuchhandlung, Berlin, 2006, 
 Wilhelm Haefs, Holger Zaunstöck (ed.): Hof – Geschlecht – Kultur. Luise von Anhalt-Dessau (1750–1811) und die Fürstinnen ihrer Zeit = Das achtzehnte Jahrhundert, vol. 28, issue 2, Wallstein, Göttingen 2004, 
 Simone Hübner: Luise von Anhalt-Dessau — eine aufgeklärte Fürstin? Versuch einer Lebensbeschreibung  thesis, Humboldt University, Berlin, 1993
 William and Ulrike Sheldon (eds.): Im Geist der Empfindsamkeit. Freundschaftsbriefe der Mösertochter Jenny von Voigts an die Fürstin Luise von Anhalt-Dessau 1780–1808,  Wenner, Osnabrück, 1971

Παραπομπές

Οίκος των Χοεντσόλερν
Οίκος των Ασκάνια
Γερμανοί ευγενείς
Πριγκίπισσες του Άνχαλτ-Ντέσαου
Πριγκίπισσες της Γερμανίας
Γερμανίδες δούκισσες
Τζένιφερ Χάντσον

H Τζένιφερ Κέιτ Χάντσον (αγγλικά: Jennifer Kate Hudson, γεννημένη στις 12 Σεπτεμβρίου 1981), επίσης γνωστή με το ψευδώνυμο J.Hud, είναι Αμερικανίδα τραγουδίστρια και ηθοποιός. Απέκτησε φήμη το 2004 ως φιναλίστ στην τρίτη σεζόν του American Idol, όπου κατέλαβε την έβδομη θέση. Η Χάντσον έκανε την πρώτη της εμφάνιση στον κινηματογράφο στην ταινία Dreamgirls (2006), για την οποία έλαβε Χρυσή Σφαίρα, Όσκαρ, BAFTA και Screen Actors Guild Award Β' Γυναικείου Ρόλου. Εμφανίστηκε επίσης στο Sex and the City (2008), Η Μυστική Ζωή των Μελισσών (2008) και Black Nativity (2013). Το 2015, έκανε την πρώτη της εμφάνιση στο Μπρόντγουεϊ στο μιούζικαλ The Color Purple.

Μετά την συμμετοχή της στο American Idol και στο Dreamgirls, η Hudson υπέγραψε συμβόλαιο με την Arista Records και κυκλοφόρησε τον πρώτο ομώνυμο δίσκο της το 2008, που έγινε χρυσός στις ΗΠΑ, πούλησε πάνω από 1 εκατ. αντίτυπα παγκοσμίως και έλαβε Γκράμμυ για Καλύτερο Δίσκο R&B. Οι επόμενοι δίσκοι της, I Remember Me (2011) και JHUD (2014), είχαν εμπορική επιτυχία με τον πρώτο δίσκο να γίνεται χρυσός στις ΗΠΑ. Η Hudson έλαβε το δεύτερο Γκράμμυ Καλύτερου Δίσκου για Μιούζικαλ το 2017 για το μιούζικαλ The Color Purple.

Η Χάντσον υπήρξε αντικείμενο σημαντικής προσοχής από τα μέσα ενημέρωσης το 2008 όταν η μητέρα της, ο αδερφός της και ο ανιψιός της σκοτώθηκαν μετά από πυροβολισμούς. Την επόμενη χρονιά έκανε αρκετές δημόσιες εμφανίσεις, με σημαντικότερη αυτήν στο Super Bowl XLIII. Η Hudson έχει περιγραφεί ως φίλη του πρώην Αμερικανού προέδρου, Μπαράκ Ομπάμα, που την προσκάλεσε να εμφανιστεί μαζί του σε έναν μαραθώνιο στο Μπέβερλι Χιλς κατά την διάρκεια της πρώτης θητείας του το 2009. Επίσης εμφανίστηκε στον Λευκό Οίκο. Το 2013, έλαβε το δικό της αστέρι στην Λεωφόρο της Δόξας του Χόλυγουντ. Έχει εργαστεί ως καθηγήτρια φωνητικής στην βρετανική και αμερικανική έκδοση του The Voice από το 2017 έως το 2019, έτσι έγινε η πρώτη γυναίκα που κέρδισε το The Voice ως καθηγήτρια φωνητικής και όχι ως διαγωνιζόμενη.

Δισκογραφία
 Jennifer Hudson (2008)
 I Remember Me (2011)
 JHUD (2014)

Παραπομπές

Εξωτερικοί σύνδεσμοι
 
 
 
 
 

Αμερικανίδες ηθοποιοί κινηματογράφου
Αμερικανίδες ηθοποιοί φωνής
Τραγουδιστές ποπ
Αμερικανίδες τραγουδίστριες
Βραβευμένες με Όσκαρ Β' Γυναικείου Ρόλου
Βραβευμένες με Χρυσή Σφαίρα Β΄ Γυναικείου Ρόλου
Βραβευμένοι με BAFTA
Βραβευμένοι με Γκράμι
Αμέλια του Λέβενσταϊν-Βέρτχαϊμ-Φρόιντενμπεργκ

Η Αμαλία του Λέβενσταϊν-Βέρτχαϊμ-Φρόιντενμπεργκ (Amelie Prinzessin zu Löwenstein-Wertheim-Freudenberg, 4 Μαρτίου 1923 - 26 Μαρτίου 2016) ήταν η σύζυγος του Αντώνιου Γκύντερ του Όλντενμπουργκ.

Βιογραφία
Η Αμαλία Γερτρούδη Παυλίνα Αντωνία Μαγδαληνή Βάντα Ελισάβετ γεννήθηκε στις 4 Μαρτίου 1923 στη Φραγκφούρτη και ήταν το πρώτο παιδί του Ούντο του Λέβενσταϊν-Βέρτχαϊμ-Φρόιντενμπεργκ και της Μαργαρίτας του Καστέλ-Καστέλ.

Στις 7 Αυγούστου 1951 παντρεύτηκε τον Αντώνιο Γκύντερ του Όλντενμπουργκ στο Κροϊτσβέρτχαϊμ της Βαυαρίας. Μαζί απέκτησαν δύο παιδιά:
 τη Ελένη Ελισάβετ Ματθίλδη Μαργαρίτα (γενν. το 1953-), δεν παντρεύτηκε ποτέ
 τον Χριστιανό Νικόλαο Ούντο Πέτρο (γενν. το 1955-), παντρεύτηκε την Καρολίνα του Ράντσαου. Απέκτησαν 4 παιδιά.

Πέθανε στις 26 Μαρτίου 2016 στο Οϊτίν σε ηλικία 93 ετών.

Τίτλοι
4 Μαρτίου 1923 – 7 Αυγούστου 1951: Η Γαληνοτάτη Υψηλότητα Πριγκίπισσα Αμέλια του Λέβενσταϊν-Βέρτχαϊμ-Φρόιντενμπεργκ
7 Αυγούστου 1951 – 3 Απριλίου 1970: Η Βασιλική Υψηλότητα Δούκισσα Αμέλια του Όλντενμπουργκ
3 Απριλίου 1970 – 20 Σεπτεμβρίου 2014: Η Βασιλική Υψηλότητα Η Δούκισσα του Όλντενμπουργκ
20 Σεπτεμβρίου 2014 - 26 Μαρτίου 2016: Η Βασιλική Υψηλότητα Η Χήρα Δούκισσα του Όλντενμπουργκ
σε προσφώνηση:
3 Απριλίου 1970 – 20 Σεπτεμβρίου 2014: Η Βασιλική Υψηλότητα Η Μεγάλη Δούκισσα του Όλντενμπουργκ
20 Σεπτεμβρίου 2014 - 26 Μαρτίου 2016: Η Βασιλική Υψηλότητα Η Χήρα Μεγάλη Δούκισσα του Όλντενμπουργκ

Παραπομπές
thePeerage.com - Ameli Prinzessin zu Löwenstein-Wertheim-Freudenberg
L'Allemagne dynastique, Huberty, Giraud, Magdelaine, Reference: IV 475
The Royal House of Stuart, London, 1969, 1971, 1976, Addington, A. C., Reference: II 381
Genealogisches Handbuch des Adels, Fürstliche Häuser, Reference: 1964 265
Ameli, Duchess of Oldenburg's obituary 

Οίκος του Σλέσβιχ-Χόλσταϊν-Γκόττορπ
Γερμανοί ευγενείς
Πριγκίπισσες της Γερμανίας
Χέιντεν Πανετιέρ

Η Χέιντεν Πανετιέρ (Hayden Lesley Panettiere ; 21 Αυγούστου 1989) είναι Αμερικανίδα ηθοποιός, μοντέλο και τραγουδίστρια. Είναι γνωστή από την συμμετοχή της στην σαπουνόπερα Guiding Light, στην σειρά του NBC Heroes (2006-2010) και στο μιούζικαλ-δραματική σειρά του ABC/CMT Nashville (2012-2018).

Γεννημένη στην Νέα Υόρκη, εμφανίστηκε πρώτη φορά σε διαφήμιση σε ηλικία έντεκα μηνών. Η πρώτη της υποκριτική καριέρα πλήρους απασχόλησης ξεκίνησε στην σειρά One Life to Live (1994–1997) και στην σειρά Guiding Light (1996–2000). Ύστερα συμμετείχε στην ταινία της Disney Remember the Titans σε ηλικία δέκα ετών. Άλλοι ρόλοι της περιλαμβάνουν την συμμετοχή της στον ομώνυμο χαρακτήρα στην δραματική ταινία Amanda Knox: Murder on Trial in Italy, ως ηθοποιός φωνής στην σειρά Kingdom Hearts και στην ταινία Scream 4. Έλαβε δυο υποψηφιότητες για Χρυσή Σφαίρα Β' Γυναικείου Ρόλου σε Μίνι Σειρά ή Τηλεοπτική Ταινία, για την συμμετοχή της στην ταινία Nashville το 2012 και το 2013.

Παραπομπές

Εξωτερικοί σύνδεσμοι

 

Αμερικανίδες ηθοποιοί
Ελίζα Ντούσκου

Η Ελίζα Ντούσκου (Eliza Patricia Dushku · 30 Δεκεμβρίου 1980) είναι Αμερικανίδα ηθοποιός, μοντέλο και παραγωγός. Πρωταγωνίστησε στην ταινία Buffy the Vampire Slayer και στην συνέχειά της Angel καθώς και στις δυο σειρές του Fox, το Dollhouse, για την οποία ήταν επίσης παραγωγός, και το Tru Calling. Είναι επίσης γνωστή για την συμμετοχή της στις ταινίες True Lies, Bye Bye Love, The New Guy, Bring It On, Wrong Turn και Jay and Silent Bob Strike Back καθώς και για τις δουλειές της ως ηθοποιός φωνής σε βιντεοπαιχνίδια!

Βιογραφία 
Η Ντούσκου γεννήθηκε στην Βοστώνη της Μασαχουσέτης. Είναι η μοναδική κόρη και το νεότερο από τα τέσσερα παιδιά του Φίλιπ Ρίτσαρντ Τζόρτζ Ντούσκου και της Τζούντι Ντούσκου, καθηγήτριας πολιτικών επιστημών. Ο πατέρας της Ντούσκου γεννήθηκε στην Βοστώνη και οι γονείς της κατάγονται από την Κορυτσά. Η μητέρα της κατάγεται από το Αϊντάχο και είναι δανέζικης, αγγλικής, ιρλανδικής και γερμανικής καταγωγής. Οι γονείς της χώρισαν προτού η ίδια γεννηθεί.

Η μητέρα της Ντούσκου ήταν μέλος της Εκκλησίας του Ιησού Χρηστού. Η ίδια και οι τρεις αδερφοί της ανατράφηκαν ως μορμόνοι. Φοίτησε στο Beaver Country Day School της Μασαχουσέτης και αποφοίτησε από το Λύκειο Γουότερταουν.

Παραπομπές

Εξωτερικοί σύνδεσμοι

Αμερικανίδες ηθοποιοί
Βασίλειο του Καζάν

Το Βασίλειο του Καζάν (ρωσικά: Казанское царство), επίσης αναφερόμενο ως Έδαφος του Καζάν (ρωσικά: Земля Казанская), ήταν κρατικό μόρφωμα, ενωμένο με το Βασίλειο της Ρωσίας.

Ιστορία 

Έπειτα από σειρά ανεπιτυχών προσπαθειών για τον ορισμό Χάνου θετικά διακείμενου προς τη Μόσχα ως επικεφαλή στο Καζάν, ο Ιβάν Δ΄ της Ρωσίας ξεκίνησε σειρά στρατιωτικών εκστρατειών. Οι δύο πρώτες εκστρατείες είχαν ανεπιτυχή έκβαση, ενώ, το 1552, ο Τσάρος της Ρωσίας προχώρησε σε, εκ νέου, για τρίτη φορά πολιορκία της πρωτεύουσας του χανάτου. Έπειτα από την ανατίναξη μέρους των τειχών της πόλης, μέσω υπόγειας εναπόθεσης πυρίτιδας στα θεμέλιά τους, το Καζάν κατελήφθη έπειτα από του ρωσικού στρατού, με σημαντικό μέρος του πληθυσμού να σφαγιάζεται και την ίδια την πόλη να πυρπολείται. Το Χανάτο του Καζάν έπαυσε να υφίσταται, ενώ η ευρύτερη περιοχή του Μέσου Βόλγα προσαρτήθηκε σε μεγάλο βαθμό από την Ρωσία. Στο πλαίσιο των εορτασμών της κατάληψης του Καζάν, καθώς και της διάλυσης του Χανάτου του Καζάν, κατόπιν σχετικών διαταγών του Ιβάν του Τρομερού, ανεγέρθηκε ο Καθεδρικός Ναός του Αγίου Βασιλείου, επί της Κόκκινης Πλατείας, στη Μόσχα.

Με σημείο εκκίνησης την κατάληψη της πόλης και έως και την εδαφική διοικητική μεταρρύθμιση του Πέτρου Α΄ το 1708, το καταληφθέν Χανάτο του Καζάν μετατράπηκε στο επονομαζόμενο Βασίλειο του Καζάν, ως τμήμα του Βασιλείου της Ρωσίας, υπό την ηγεσία του Τσάρου της Ρωσίας, ο οποίος, παράλληλα, έλαβε τον τίτλο του «Τσάρου του Καζάν», ενώ η διακυβέρνησή του πραγματοποιούνταν από το επονομαζόμενο Τάγμα του Καζάν, το οποίο έδρευε στη Μόσχα. Επίσης, η νεοϊδρυθείσα Αρχιεπισκοπή του Καζάν, εντός συντόμου χρονικού διαστήματος, ορίστηκε ως η τρίτη σημαντικότερη εντός της ιεραρχίας της Ρωσικής Ορθόδοξης Εκκλησίας.

Στις 17 Δεκεμβρίου 1708, μέσω σχετικού διατάγματος, ο Πέτρος Α΄ της Ρωσίας, στο πλαίσιο εδαφικής διοικητικής μεταρρυθμίσεως του Βασιλείου της Ρωσίας την οποία ο ίδιος σχεδίασε, προχώρησε στη δημιουργία του Κυβερνείου του Καζάν.

Δείτε επίσης 
 Άλωση του Καζάν

Παραπομπές

Εξωτερικοί Σύνδεσμοι 

  
  

Ιστορία του Ταταρστάν
Ιστορικές περιοχές της Ρωσίας
Ιωάννης Β΄ του Οσβιέντσιμ

Ο Ιωάννης Β΄, πολων. Jan II oświęcimski (π. 1344/51 - 19 Φεβρουαρίου 1376) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1372).

Βιογραφία
Ήταν το μόνο τέκνο του Ιωάννη Α΄ του Σχολαστικού, δούκα του Οσβιέντσιμ και μίας -αγνώστου σε εμάς ονόματος- γυναίκας.

Οικογένεια
Νυμφεύτηκε το 1366 τη Χέντβιχ των Πιαστ-Σιλεσίας (π.1351-1385), κόρη του Λουδοβίκου Α΄ δούκα του Μπζεγκ και είχε τέκνα:
 Ιωάννης Γ΄ 1366-1405, δούκας του Οσβιέντσιμ.
 Άννα 1366;-1440/54;, παντρεύτηκε πρώτα τον Πούτα Β΄ Τσαστολοβίτσε ευγενή της Βοημίας και μετά τον Αλέξανδρο, δούκα. 
 Πούτα Γ΄ Τσαστολοβίτσε απεβ. 1434, δούκας του Ζιέμπιτσε.
 Αικατερίνη π.1367-μετά το 1403.

Πηγές
 Marek, Miroslav. "Complete Genealogy of the House of Piast". Genealogy.EU.

Οίκος των Πιαστ-Σιλεσίας
Ιωάννης Γ΄ του Οσβιέντσιμ

Ο Ιωάννης Γ΄, πολων. Jan III oświęcimski (1366 - 19 Αυγούστου 1405) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1376).

Βιογραφία
Ήταν ο μονος γιος του Ιωάννη Β΄ δούκα του Οσβιέντσιμ και της Χέντβιχ, κόρη του Λουδοβίκου Α΄ του Δικαίου, δούκα του Μπζεγκ.

Οικογένεια
Νυμφεύτηκε το 1394 τη Γιαντβίγκα/Χέντβιχ των Γκεντιμινιδών, κόρη του Αλγκίρντας μεγάλου δούκα της Λιθουανίας. Δεν απέκτησαν απογόνους.

Πηγές
 Marek, Miroslav. "Complete Genealogy of the House of Piast". Genealogy.EU.
 Cawley, Charles, SILESIA, Medieval Lands database, Foundation for Medieval Genealogy.

Οίκος των Πιαστ-Σιλεσίας
Καζιμίρ του Μπύτομ

Ο Καζιμίρ, πολων. Kazimierz Bytomski (1253/57 - 10 Μαρτίου 1312) από τον Οίκο των Πιαστ-Σιλεσίας ήταν δούκας του Οπόλε (1282-84, με τον αδελφό του) και του Μπύτομ (από το 1284).

Βιογραφία
Ήταν ο δευτερότοκος γιος του Βλάντισλαφ δούκα του Οπόλε, Ρατσίμπους, Κάλις, Βιέλουν και της Ευφημίας των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

Η σύζυγός του Ελένη ίσων ήταν κόρη του Λέοντα Α΄ της Γαλικίας και της Κωνσταντίας, κόρης του Μπέλα Δ΄ της Ουγγαρίας και της Μαρίας Λασκαρίνας. Η Κωνσταντία ήταν αδελφή της Ευλογημένης Γιολάντας-Ελένης των Πιαστ, κόρης του Μπολέσλαφ του Ευσεβούς, δούκα της Μεγάλης Πολωνίας.

Οικογένεια
Νυμφεύτηκε το 1275-78 την Ελένη, άγνωστης καταγωγής. Από το όνομά της και αυτά των παιδιών της, υποθέτουμε ότι μπορεί να ήταν κόρη του Λέοντα Α΄ της Γαλικίας-Βολυνίας ή του αδελφού του Σβαρν μεγάλου δούκα της Λιθουανίας. Είχε τέκνα:
 Μπολέσλαφ 1276/78-1328, δούκας του Τόσεκ, αρχιεπίσκοπος του Έστεργκομ.
 Βλάντισλαφ 1277/83-1352, δούκας του Κόζλε, Μπύτομ, Τόσεκ, Σέβιες.
 Σιεμόβιτ 1292-1342, δούκας του Μπύτομ, Γκλιβίτσε.
 Μαρία 1295-1317, παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας.
 Γεώργιος 1300-1327, δούκας του Μπύτομ.
 Μιέσκο π.1305-1344, δούκας του Σέβιες, επίσκοπος της Νίτρα, του Βέσπρεμ.

Η μεγάλη διαφορά ηλικίας μεταξύ των πρώτων τέκνων από τα τελευταία δίνει την εντύπωση ότι ο Καζιμίρ είχε και δεύτερη σύζυγο, αλλά οι πηγές δεν αναφέρουν κάτι τέτοιο, έτσι οι περισσότεροι ιστορικοί θεωρούν ότι είχε μόνο την Ελένη.

Πηγές
 J. Horwat, Helena, [in:] A. Barciak (ed.), Książęta i księżne Górnego Śląska, Katowice 1995, pp. 47–48.

Οίκος των Πιαστ-Σιλεσίας
Σαρλίν Γουόρεν-Πιου

Η  Σαρλίν Γουόρεν-Πιου (Charlene Evelyn Dolly Warren-Peu , γεννήθηκε στις 9 Ιουνίου 1979)  είναι πολιτικός των Πίτκαιρν, η οποία υπηρετεί ως δήμαρχος των Νήσων Πίτκαιρν από το 2020. Είναι η πρώτη γυναίκα που κατέχει τη θέση σε μόνιμη βάση. Υπηρέτησε προηγουμένως ως Αντιδήμαρχος και ήταν μέλος του Νησιωτικού Συμβουλίου.

Βιογραφία 
Η Γουόρεν-Πιου γεννήθηκε στις Νήσους Πίτκαιρν και γονείς της είναι ο Τζέι Γουόρεν και η Κάρολ Γκρέις Κρίστιαν.  Είναι απόγονος της όγδοης γενιάς των πρωταγωνιστών της ανταρσίας του Μπάουντι του 1789, οι οποίοι εγκαταστάθηκαν πρώτοι και στα νησιά Πίτκαιρν.  Διαχειρίζεται το ταχυδρομείο του νησιού, διευθύνει επίσης ένα κατάλυμα φιλοξενίας για τους επισκέπτες και παράγει μέλι με τον σύζυγό της Βέιν Γουόρεν-Πιου, ο οποίος κατάγεται από τα Νησιά Κουκ. Το ζευγάρι έχει πέντε παιδιά.  

Η Γουόρεν εξελέγη στο Νησιωτικό Συμβούλιο στις εκλογές του 2013. Εκλέχθηκε Αντιδήμαρχος το 2015 και επανεκλέχθηκε στη θέση το 2017. Στις γενικές εκλογές του 2019, εξελέγη δήμαρχος, πετυχαίνοντας σαρωτική νίκη.

Παραπομπές 

Γουροεν Πιου, Σαρλιν
Μπολέσλαφ του Τόσεκ

Ο Μπολέσλαφ, πολων. Bolesław Toszecki (1276/78 - Δεκέμβριος 1328) από τον Οίκο των Πιαστ-Σιλεσίας ήταν δούκας του Τόσεκ (από το 1303, επίσημα από το 1315) και αρχιεπίσκοπος του Έστεργκομ (από το 1321).

Βιογραφία
Ήταν ο πρωτότοκος γιος του Καζιμίρ δούκα του Μπύτομ, Οπόλε και της Ελένης, ίσως κόρης του Λέοντα Α΄ της Γαλικίας-Βολυνίας.

Από τον πατέρα του προορίστηκε για εκκλησιαστική σταδιοδρομία, παρά το γεγονός ότι ήταν ο πρωτότοκος. Ήδη από το 1294 διορίστηκε Σχολαστικός (Εκπαιδευτικός) της Κρακοβίας και το 1297 έλαβε τον τίτλο του μέλους του Συλλόγου (canon) του καθεδρικού του Βρότσλαφ. Μία βούλα του πάπα Ιωάννη ΚΒ΄ αναφέρεται στην "εμβρίθειά του στις επιστήμες". Ο Ούγγρος ιστορικός Άνταλ Πορ θεωρεί ότι ταυτίζεται με τον ομώνυμό του κοσμήτορα του Οπόλε, που λειτούργησε ως πρύτανης των υπερορινών (ultramontani, μη Ιταλών) φοιτητών στο Πανεπιστήμιο της Πάδουας το 1308. Ο Πολωνός ιστορικός Στανίσλαφ Σρόκα αντιτίθεται σε αυτό, λέγοντας ότι ο Μπολέσλαφ ίσως ήταν φοιτητής σε κάποιο πανεπιστήμιο της Ιταλίας, καθώς ήταν ικανός στην Ιταλική γλώσσα και αργότερα έκανε διπλωματικές αποστολές στην Ιταλία.

Πηγές
 Barcs, Eszter (2003). "Piast Boleszló [Boleslaus Piast]". In Beke, Margit (ed.). Esztergomi érsekek 1001–2003 [Archbishops of Esztergom 1001–2003] (in Hungarian). Szent István Társulat. pp. 151–156. ISBN 963-361-472-4.
 Engel, Pál (1996). Magyarország világi archontológiája, 1301–1457, I. [Secular Archontology of Hungary, 1301–1457, Volume I] (in Hungarian). História, MTA Történettudományi Intézete. ISBN 963-8312-44-0.
 Sroka, Stanisław (1994). "Egy lengyel származású főpap a 14. századi Magyarországon. Boleszló esztergomi érsek (1321–1328) [A prelate of Polish origin in 14th century Hungary. Boleslo, Archbishop of Esztergom (1321–1328)]". Aetas. AETAS Könyv- és Lapkiadó Egyesület. 9 (1): 89–101.

Οίκος των Πιαστ-Σιλεσίας
Μπολέσλαφ του Μπύτομ

Ο Μπολέσλαφ, πολων. Bolesław Książę Bytomski (1330 - 4 Οκτωβρίου 1355) από τον Οίκο των Πιαστ-Σιλεσίας ήταν δούκας του Κόζλε (από το 1347) και του Μπύτομ (από το 1352).

Βιογραφία
Ήταν ο δεύτερος γιος (1ος από τον 2ο γάμο) του Βλαντύσλαφ δούκα του Κόζλε, Μπύτομ, Τόσεκ, Σέβιες και της 2ης συζύγου του Λουντγκάρντας, κόρης του Ερρίκου Β΄ κυρίου του Μεκλεμβούργου.

Οικογένεια
Νυμφεύτηκε το 1347 τη Μαργαρίτα, κόρη του Γιαροσλάβ του Στέρνμπεργκ, πλούσιου γαιοκτήμονα της Μοραβίας. Είχε τέκνα:
 Ελισάβετ 1347/50-1374, παντρεύτηκε τον Πσεμύσλαφ Α΄ των Πιαστ-Σιλεσίας-Οπόλε τον Μεταφερόμενο, δούκα του Τσέσυν.
 Ευφημία 1350/52-1411, παντρεύτηκε πρώτα τον Βεντσέσλαο των Πιαστ-Σιλεσίας-Οπόλε δούκα του Νιεμόντλιν και μετά τον Μπόλκο Γ΄ των Πιαστ-Σιλεσίας-Ζιενμπίτσε δούκα του Ζιενμπίτσε/Μύνστερμπεργκ.
 Μπόλκα 1351/55-1428, παντρεύτηκε τον Τσένεκ του Βάρτενμπεργκ και μετά έγινε ηγουμένη του αββαείου της Τσεμπνίτσα.

Πηγές
 Cawley, Charles, SILESIA, Medieval Lands database, Foundation for Medieval Genealogy.
 Marek, Miroslav. "Complete Genealogy of the House of Piast". Genealogy.EU.

Οίκος των Πιαστ-Σιλεσίας
Ζουζουλέικα Μεσσηνίας

Τα Ζουζουλέικα Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 20 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Μικράς Μαντινείας και υπάγονται στη Δημοτική Ενότητα Καλαμάτας, του Δήμου Καλαμάτας.

Διοικητικές μεταβολές 

 09-05-2011, αναγνώριση του οικισμού Ζουζουλέικα και προσάρτησή του στο Δήμο Καλαμάτας.

Εξωτερικοί σύνδεσμοι 

 Δήμος Καλαμάτας

Παραπομπές 

Χωριά του νομού Μεσσηνίας
Δήμος Καλαμάτας
Μπατίλντις του Άνχαλτ-Ντέσαου

Η Ματθίλδη του Άνχαλτ-Ντέσαου (Bathildis von Anhalt-Dessau, 29 Δεκεμβρίου 1837 - 10 Φεβρουαρίου 1902) ήταν κόρη του Φρειδερίκου Αύγουστου του Άνχαλτ-Ντέσαου.

Βιογραφία
Η Ματθίλδη Αμαλγόνδη γεννήθηκε στις 29 Δεκεμβρίου 1837 στο Ντέσαου και ήταν το δεύτερο παιδί και δεύτερη κόρη του Φρειδερίκου Αύγουστου του Άνχαλτ-Ντέσαου και της συζύγου του, Μαρίας Λουίζας Καρλόττας της Έσσης-Κάσσελ.

Στις 30 Μαΐου 1862 παντρεύτηκε τον Γουλιέλμο του Σάουμπουργκ-Λίππε στο Ντέσαου. Μαζί απέκτησαν οκτώ παιδιά:
την Καρλόττα (1864-1946), παντρεύτηκε τον Γουλιέλμο Β΄ της Βυρτεμβέργης. Δεν απέκτησαν παιδιά.
τον Φραγκίσκο Ιωσήφ (1865-1881).
τον Φρειδερίκο (1868-1945), παντρεύτηκε σε πρώτο γάμο τη Λουίζα της Δανίας και απέκτησαν 3 παιδιά και σε δεύτερο γάμο την Αντουανέττα του Άνχαλτ και απέκτησαν 2 παιδιά.
τον Αλβέρτο (1869-1942), παντρεύτηκε την Έλσα της Βυρτεμβέργης. Απέκτησαν 4 παιδιά.
τον Μαξιμιλιανό (1871-1904), παντρεύτηκε την Όλγα της Βυρτεμβέργης. Απέκτησαν 3 παιδιά.
την Ματθίλδη (1873-1962), παντρεύτηκε τον Φρειδερίκο του Βάλντεκ και Πύρμοντ. Απέκτησαν 4 παιδιά.
την Αδελαΐδα (1875-1971), παντρεύτηκε τον Ερνέστο Β΄ της Σαξονίας-Άλτενμπουργκ. Απέκτησαν 4 παιδιά.
την Αλεξάνδρα (1879-1949).

Πέθανε στις 10 Φεβρουαρίου 1902 στο Κάστρο Νάχοντ σε ηλικία 64 ετών.

Πηγές
 «Bathildis, Prinzessin von Anhalt-Dessau», ιστότοπος Geneall.net

Παραπομπές

Οίκος των Ασκάνια
Γερμανοί ευγενείς
Πριγκίπισσες του Άνχαλτ-Ντέσαου
Πριγκίπισσες της Γερμανίας
Πριγκίπισσες του Σάουμπουργκ-Λίππε
Επισκοπή Δρουγουβιτείας

Η Επισκοπή Δρουγουβιτείας ήταν επισκοπή που υπήρχε στην Βυζαντινή Αυτοκρατορία στην σημερινή Μακεδονία. Υπαγόταν στην Μητρόπολη Θεσσαλονίκης και στο Οικουμενικό Πατριαρχείο.

Η επισκοπή αναφέρεται πρώτη φορά  τον 9ο αιώνα και ο επίσκοπος της Πέτρος όπου πήρε μέρος στην σύνοδο για την άρση αφορισμού του Πατριάρχη Φώτιου. Από την ονομασία της πιστεύεται ότι σχετίζεται με τους Δρουγουβίτες και το Θέμα Δρουγουβιτείας που βρισκόταν μεταξύ Αλιάκμονα, ποταμού Λουδία και Αξιού ποταμού, δεν πρέπει να συγχέεται με την Εξαρχία Θράκης και  Δρουγουβιτείας στην Ροδόπη. Είναι άγνωστο που βρισκόταν η έδρα της ή ποιες ακριβώς περιοχές περιελάμβανε. Τελευταία μνεία της επισκοπής είναι τον 14ο αιώνα σε επισκοπικό κατάλογο.

Παραπομπές 

Ιερά Μητρόπολις Θεσσαλονίκης
Πρώην επισκοπές του Οικουμενικού Πατριαρχείου Κωνσταντινουπόλεως
Οδός Αγίων Πάντων (Θεσσαλονίκη)

Η Οδός Αγίων Πάντων είναι κεντρικός οδικός άξονας της Θεσσαλονίκης, στην περιοχή της Ξηροκρήνης. Ξεκινάει από την οδό Μοναστηρίου , στο ύψος του Νέου Σιδηροδρομικού Σταθμού Θεσσαλονίκης και καταλήγει στη Λεωφόρο Λαγκαδά. Έλαβε το όνομά της από τον ιστορικό Ιερό Ναό Αγίων Πάντων Θεσσαλονίκης. Στην αρχή της οδού βρίσκεται ο Σταθμός Μετρό Νέος Σιδηροδρομικός Σταθμός.

Παραπομπές

Αγιων Παντων
Πρωτάθλημα ΕΠΟΠΛ

Το Πρωτάθλημα ΕΠΟΠΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την ΕΠΟΠΛ.. Στο πρωτάθλημα αυτό συμμετέχουν ομάδες μέλη της ΕΠΟΠΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκεις ομάδες του θεσμού είναι οι ΑΤΕ ΠΕΚ Εργατών, Κέδρος Αγίας Μαρίνας και Χαλκάνορας Ιδαλίου που έχουν απο 5 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΕΠΟΠΛ στο Πρωτάθλημα πρωταθλητριών ΣΤΟΚ και οι ομάδες της ΕΠΟΠΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το Πρωτάθλημα ΕΠΟΠΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

Δομή 
Στο πρωτάθλημα συμμετέχουν 12 ομάδες. Διεξάγονται δύο γύροι όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας.  Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ και οι υπόλοιπες ομάδες που τερματίζουν στις ψηλές θέσεις της βαθμολογίας (ο αριθμός διαφοροποιείται από τη ΣΤΟΚ)  συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

Ομάδες

Οι ομάδες που συμμετέχουν στο Πρωτάθλημα ΕΠΟΠΛ 2022-23 είναι:

Άρης Πέρα Ορεινής
ΑΠΟΠ Παλαιχωρίου
ΑΤΕ ΠΕΚ Εργατών
Εθνικός Δευτεράς
ΕΝΑΒ Αγίας Βαρβάρας
Ευαγόρας Παλληκαρίδης Αγίων Τριμιθιάς
ΘΟΙ Καπέδων
Ο Κορμακίτης
ΠΑΟ Κάτω Μονής
Ροτσίδης Μάμμαρι
Σταυραετός Κλήρου
ΚΝ Τσέρι FC

Οι πρωταθλήτριες ομάδες 
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Την περίοδο 1963-64 το πρωτάθλημα δεν διεξήχθη λόγω των δικοινοτικών διαταραχών. Το πρωτάθλημα τις περιόδους 2019-20 και 2020-21 διακόπηκε λόγω της πανδημίας του κορωνοιού.

Κατακτήσεις ανά ομάδα

Δείτε επίσης 
 Ποδόσφαιρο στην Κύπρο
 Σύστημα ποδοσφαιρικών πρωταθλημάτων Κύπρου
 Κύπελλο ΕΠΟΠΛ

Πρωτάθλημα ΕΠΟΠΛ
Ποδοσφαιρικές διοργανώσεις Κύπρου
Ζερόμ Καλουτά

Ο Ζερόμ Καλουτά (γαλλικά: Jérôme Kaluta, γενν. Αθήνα, 2 Φεβρουαρίου 1983) είναι Έλληνας-Κονγκολέζος τραγουδιστής, μουσικός παραγωγός και ηθοποιός. 

Το βαφτιστικό του όνομα είναι Γεράσιμος Ενγκόιε Καλουτά.

Ξεκίνησε από πολύ μικρή ηλικία την ενασχόληση του με τη μουσική. Έχει συνεργαστεί επί σειρά ετών με τον συνθέτη Σταμάτη Κραουνάκη, ο οποίος τον σύστησε στο μουσικό θέατρο, μαζί με την μουσικοθεατρική ομάδα Σπείρα Σπείρα.

Στη συνέχεια συνεργάστηκε με επιτυχημένους ανθρώπους από το χώρο των τεχνών όπως τον σκηνοθέτη Γιάννη Κακλέα, τους συνθέτες Δημήτρη Παπαδημητρίου και Γιώργο Θεοφάνους, την Δήμητρα Παπαδοπούλου, τον Φωκά Ευαγγελινό και την σκηνοθέτιδα Ελένη Γκασούκα.

Έχει κυκλοφορήσει τη δισκογραφία του με την Warner Music Greece, Universal Music Greece/EMI καθώς και με την δική του δισκογραφική εταιρεία Afrogreco Music.

Έχει εμφανιστεί σε πολλά φεστιβάλ και μουσικές σκηνές ανά την Ελλάδα με την εξαμελή ορχήστρα του.

Κινηματογραφικά έχει συμμετάσχει σε μουσικά ντοκιμαντέρ αλλά και σε ταινίες μεγάλου μήκους όπως το Αιγαίο SOS και το Bachelor 3. 

Τηλεοπτικά έκανε το ντεμπούτο του στη κωμική σειρά του ΑΝΤ1, "Αν ήμουν Πλούσιος" (2019-2020). Ακολούθησαν οι σειρές "Η Φαμίλια" (ΑΝΤ1, 2020-2021) και "Κι Όμως Είμαι Ακόμα Εδώ" (ΕΡΤ1, 2022). Τη σεζόν 2022-2023 πρωταγωνιστεί στη σειρά της ΕΡΤ1, "Τα Νούμερα".

Κινηματογράφος 

 Κορονοϊός; Ε και;
Bachelor 3
 Αιγαίο SOS
 Ο Στολισμένος
 Drop it
 AMEA: Ακόμα μια ελπίδα Αλίκη
 Open mic
 Ρυθμοί και Ρίμες

Θέατρο 

 Moby Dick (Θέατρο Παλλάς)
 Μαλάμω (Θέατρο Λαμπέτη)
 Δεν μπορώ να μείνω μόνη μου (Θέατρο Γκλόρια)
 Μάνα θα πάω στο Χολυγουντ (Θέατρο Ηλίσια)
 Πρεμιέρα Εξ Αμελείας (Αθηναΐδα - Πολυχώρος Πολιτισμού)
 Χειμωνιάτικο Παραμύθι (Απο Μηχανής Θέατρο)
 Τέρατα the Musical (Σύγχρονο Θέατρο)
 Avanti Dario (Hρώδειο)
 Οταν έχω εσένα (Ιδρυμα Μιχάλης Κακογιάννης)
 Μπεεεέ (Ιδρυμα Μιχάλης Κακογιάννης)
 Σπειρά Σπείρα με Σπιρούνια (Ιδρυμα Μιχάλης Κακογιάννης)
 Η αγκαλιά η μεγάλη (Μουσική σκηνή Χελώνα)
 Αριστοφάνης Now (Μικρή Επίδαυρος)
 Σιγά τα Αιματα - Ορέστεια : The next generation (Μουσική σκηνή Αθηναΐδα)
 Αριστοφάνους 11 (Ιδρυμα Μείζονος Ελληνισμού)
 Η εκατομμυριούχος (Μέγαρο Μουσικής Αθηνών)
 Φεστιβάλιουμ, Σας λείπει τίποτα?
 All that Buzz (Μουσική σκηνή Αθηναΐδα)
 Χ- σκηνής: Αυτά που κάψαν το σανίδι (Ηρώδειο)
 Ξυπόλητοι στο πάρκο (Νέος Ακάδημος)

Δισκογραφία 

 Afrogreco (Album) - Afrogreco Music
 Le Courageux (Digital Single) - EMI / Universal Music Greece
 Home (Digital Single) - EMI/ Universal Music Greece
 Δεν Πειράζει, It's OK ( Digital Single) - Warner Music Greece
 Get up/ Το Κρατάς Ζωντανό (EP) - Renegade Records

Τηλεόραση 

 Αν ήμουν πλούσιος (2019-2020) Guest Εμφανίσεις ΑΝΤ1
 Η Φαμίλια (2020-2021) 2 επεισόδια ΑΝΤ1
Κι Όμως Είμαι Ακόμα Εδώ (2022)  ΕΡΤ1
Τα Νούμερα (2022-2023) ΕΡΤ1

Εξωτερικοί σύνδεσμοι 
 Επίσημη ιστοσελίδα
 Κινηματογράφος
Έλληνες ηθοποιοί θεάτρου

Έλληνες τραγουδιστές
Samsung Galaxy Note 10

Το Samsung Galaxy Note 10 είναι έξυπνο τηλέφωνο (ακριβέστερα ένα φάμπλετ, δηλαδή συσκευή που συνδυάζει τα χαρακτηριστικά του έξυπνου τηλεφώνου και της ταμπλέτας) το οποίο σχεδιάζει, αναπτύσσει, παράγει και πωλεί η νοτιοκορεατική εταιρεία Samsung Electronics. Το Samsung Galaxy Note 10 αποτελεί μέρος της σειράς κινητών τηλεφώνων Samsung Galaxy Note. Το έξυπνο τηλέφωνο (μαζί με τις παραλλαγές του) παρουσιάστηκε δημόσια στις 7 Αυγούστου 2019. Είναι ο προκάτοχος του Samsung Galaxy Note 20 και ο διάδοχος του Samsung Galaxy Note 9. Στους μήνες που προηγήθηκαν διέρρευσαν πολλές λεπτομέρειες για τα χαρακτηριστικά του επερχόμενου κινητού.

Πέρα από την βασική έκδοση του κινητού, κυκλοφορούν και οι εξής παραλλαγές του κινητού: Samsung Galaxy Note 10+, Samsung Galaxy 5G και Samsung Galaxy Note 10 Lite (από το 2020). 

Το 2020 η Samsung Electronics παρουσίασε μια παραλλαγή μεσαίου εύρους του Samsung Galaxy Note, με τίτλο Galaxy Note 10 Lite. Το Galaxy Note 10 Lite έχει λιγότερες προδιαγραφές και χαρακτηριστικά.

Παραπομπές 

Έξυπνα τηλέφωνα
Σαγίντ Αχμέντ Μπαρέλβι

Ο Σαγίντ Αχμέντ Μπαρέλβι ή ο Σαΐντ Αχμάντ Σιντάντ (1786–1831) ήταν ένας Ινδός μουσουλμάνος από το Ραμπερέλι (Raebareli), μέρος των ιστορικών Ενωμένων Επαρχιών της Άγκρα και του Ουτάρ Πραντές.  Το επίθετο Barelvi προέρχεται από το Raebareli, τον τόπο καταγωγής του.

Ο Σαντ Αχμάντ περιόδευσε στην Ινδία, κηρύσσοντας ισλαμική ανανέωση και τζιχάντ, και δημιούργησε ένα πολύ ανεπτυγμένο δίκτυο προσωπικών φίλων και ανταρτών σε όλη τη βόρεια Ινδία, οργανωμένο για την πρόσληψη και αποστολή ανδρών και οικονομικής βοήθειας. Το 1826 παρείχε μια ισλαμική πρόκληση σε μια διευρυνόμενη Σιχ αυτοκρατορία όταν έφτασε στο Πεσαβάρ, (πόλη του Πακιστάν), με εκατοντάδες μαθητές, για να ιδρύσει ένα ισλαμικό κράτος μεταξύ των φυλών Pashtun στην περιοχή με την υποστήριξη του δικτύου του. Κατά τη διάρκεια των τελευταίων ετών της ζωής του, οι υποστηρικτές του τον όρισαν Amir al-Mu'minin ("Διοικητής των Πιστών") και شہید ("μάρτυρας") μετά το θάνατό του στη μάχη του Balakot το 1831. Θεωρείται ότι εκεί σκοτώθηκε (συγκεκριμένα αποκεφαλίστηκε) ,μαζί με εκατοντάδες στρατεύματα και οπαδούς του, από τον στρατό των Σιχ αλλά αρκετοί από τους οπαδούς του επέζησαν και συνέχισαν να πολεμούν, συμμετέχοντας στις εξεγέρσεις των φυλών στη βορειοδυτική επαρχία ως το 1897.

Ασιάτες Μουσουλμάνοι
Ινδοί
Ερρίκος Γ΄ του Γκλόγκουφ

Ο Ερρίκος Γ΄, πολων. Henryk książę głogowski (1251/60 - 3 Δεκεμβρίου 1309) από τον Οίκο των Πιαστ-Σιλεσίας-Γκλόγκουφ ήταν δούκας του Γκλόγκουφ (από το 1274) και δούκας σε μέρη της Μεγάλης (Παλαιάς) Πολωνίας (1306-09).

Βιογραφία
Ήταν ο πρωτότοκος γιος του Κορράδου Α΄ δούκα του Γκλόγκουφ και της Σαλώμης των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

Οικογένεια
Νυμφεύτηκε το 1291 τη Ματθίλδη των Γουέλφων, κόρη του Αλβέρτου Α΄ δούκα του Μπράουνσβαϊγκ-Λύνεμπουργκ και είχε τέκνα:
 Ερρίκος Δ΄ π.1292-1342, δούκας του Ζάγκαν και μερών της Μεγάλης Πολωνίας.
 Κορράδος Α΄ π.1294-1366, δούκας του Ζάγκαν, Στσινάβα, Ολεσνίτσα, Ναμύσλοφ, Γκνιέζνο, Κάλις.
 Μπολέσλαφ π.1295-πριν το 1321, δούκας του Ζάγκαν, Στσινάβα, Ολεσνίτσα, Ναμύσλοφ, Γκνιέζνο, Κάλις.
 Αγνή π.1296-1361, παντρεύτηκε πρώτα τον Όθων Γ΄ των Βίττελσμπαχ δούκα της Κάτω Βαυαρίας & βασιλιά της Ουγγαρίας και μετά τον Άλραμ κόμη του Χαλς.
 Ιωάννης π.1298-1365, δούκας του Ζάγκαν, Στσινάβα, κ.λπ., Πόζναν.
 Αικατερίνη π.1300-1323/26, παντρεύτηκε πρώτα τον Ιωάννη Ε΄ των Ασκάνια μαργράβο του Βρανδεμβούργου-Ζάλτσβεντελ και μετά τον Ιωάννη Γ΄ των Σάουενμπουργκ κόμη του Χόλσταϊν-Πλεν.
 Πσέμκο Β΄ π.1305-1331, δούκας του Ζάγκαν, Στσινάβα, κ.λπ., Ολεσνίτσα, Ναμύσλοφ, Γκνιέζνο, Κάλις, Γκλόγκουφ.
 Σαλώμη π.1297-πριν το 1309 απεβ. 12 ετών, Χέντβιχ π.1308-1309 απεβ. 1 έτους.

Πηγές
 Tomasz Jurek, Dziedzic królestwa polskiego książę głogowski Henryk, Kraków 2010.
 Tomasz Jurek, Henryk Probus i Henryk głogowski, stosunki wzajemne w latach 1273-1290, "Śląski Kwartalnik Historyczny Sobótka", 42 (1978), pp. 555–570.
 Maciej Maciejowski, Orientacje polityczne biskupów metropolii gnieźnieńskiej 1283-1320, Kraków 2007.
 Tadeusz Silnicki, Dzieje i ustrój Kościoła na Śląsku do końca w. XIV, in: Historia Śląska od najdawniejszych czasów do roku 1400, vol. II, no. 1, Kraków 1939.

Οίκος των Πιαστ-Σιλεσίας
Ερρίκος Η΄ ο Σπουργίτης

Ο Ερρίκος Η΄ ο Σπουργίτης, πολων. Henryk VIII Wróbel (π. 1357 - 14 Μαρτίου 1397) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1368-78, μαζί με τους αδελφούς του), κυβερνήτης της Ζεόνα Γκούρα, Σπροτάβα, Κοζούχουφ, Πσέμκουφ, Σουλέχουφ (από το 1378) και κυβερνήτης του ημίσεως Γκλόγκουφ, Στσινάβα, Μπύτομ Οντσάνσκι (από το 1395).

Βιογραφία
Ήταν ο τρίτος γιος του Ερρίκου Ε΄ του Σιδηρού, δούκα του Ζάγκαν και της Άννας των Πιαστ-Μαζοβίας, κόρης του Βεντσεσλάου δούκα του Πλοτσκ.

Οικογένεια
Νυμφεύτηκε το 132 την Αικατερίνη των Πιαστ-Σιλεσίας-Οπόλε (π. 1367-1420), κόρη του Βλάντισλαφ Β΄ δούκα του Οπόλε και παλατινού (κόμη) της Ουγγαρίας και είχε τέκνα:
 Ιωάννης Α΄ π.1385-1439, δούκας του Ζάγκαν-Γκλόγκουφ.
 Ερρίκος Θ΄ ο Πρεσβύτερος 1387-92 - 1467, δούκας του Ζάγκαν-Γκλόγκουφ.
 Ερρίκος Ι΄ Ρούμπολντ 1390-1423, δούκας του Ζάγκαν-Γκλόγκουφ.
 Βεντσέσλαος π.1391-πριν το 1431, δούκας του Ζάγκαν-Γκλόγκουφ.
 Άννα π.1397-1426/33, παντρεύτηκε τον Καζιμίρ Α΄ των Πιαστ-Σιλεσίας-Οπόλε δούκα του Οσβιέντσιμ.

Πηγές
 Cawley, Charles, SILESIA, Medieval Lands database, Foundation for Medieval Genealogy.
 Marek, Miroslav. "Complete Genealogy of the House of Piast". Genealogy.EU.

Οίκος των Πιαστ-Σιλεσίας
Κόλπος του Κότορ

Ο Κόλπος του Κότορ (σερβικά/μαυροβουνιακά: Бока Которска/Boka Kotorska), επίσης γνωστός ως Μπόκα, είναι ένας κόλπος της Αδριατικής Θάλασσας στο νοτιοδυτικό Μαυροβούνιο και μια γεωγραφική περιοχή συγκεντρωμένη γύρω από τον κόλπο.

Ο κόλπος κατοικείται από την αρχαιότητα και οι καλά διατηρημένες μεσαιωνικές πόλεις Κότορ, Ρίσαν, Τίβατ, Πέραστ, Πρτσάνι και Χέρτσεγκ Νόβι, μαζί με το φυσικό τους περιβάλλον, αποτελούν σημαντικά τουριστικά αξιοθέατα. Η Φυσική και Πολιτισμική-Ιστορική Περιφέρεια του Κότορ ανακηρύχθηκε Μνημείο Παγκόσμιας Κληρονομιάς της ΟΥΝΕΣΚΟ το 1979. Οι πολυάριθμες ορθόδοξες και καθολικές εκκλησίες και τα μοναστήρια προσελκύουν πολλούς θρησκευτικούς και πολιτιστικούς προσκυνητές.

Γεωγραφία
Ο κόλπος έχει μήκος περίπου 28 χιλιόμετρα (17 μίλια) με ακτογραμμή μήκους 107,3 χιλιομέτρων (66,7 μίλια). Περιβάλλεται από δύο ορεινούς όγκους των Δειναρικών Άλπεων: το όρος Όργιεν στα δυτικά και το όρος Λόβτσεν στα ανατολικά. Το στενότερο τμήμα του κόλπου («Πέρασμα Βέριγκε»), μήκους 2.300 μέτρων, έχει πλάτος 340 μέτρα (1.120 πόδια) στο στενότερο σημείο του. Ο κόλπος είναι ένα ρία του εξαφανισμένου ποταμού Μπόκελι, ο οποίος περνούσε από τα οροπέδια του όρους Όργιεν.

Ο κόλπος αποτελείται από αρκετούς κολπίσκους, που ενώνονται από στενότερα κανάλια. Η είσοδος του κόλπου αποτελούσε μέρος ενός πρώην ποτάμιου συστήματος. Τεκτονικές και καρστερικές διαδικασίες οδήγησαν στη διάλυση αυτού του ποταμού. Έπειτα από έντονες βροχοπτώσεις, εμφανίζεται ο καταρράκτης της πηγής Σόποτ στο Ρίσαν και η Σκούρδα, μια άλλη γνωστή πηγή, που διασχίζει ένα φαράγγι από το Λόβτσεν.

Το εξώτατο μέρος του κόλπου είναι ο κόλπος του Τίβατ. Στη θαλάσσια πλευρά του βρίσκεται ο κόλπος του Χέρτσεγκ Νόβι, στην κύρια είσοδο του κόλπου του Κότορ. Οι σημαντικότεροι εσωτερικοί κόλποι είναι ο κόλπος του Ρίσαν στα βορειοδυτικά και ο κόλπος του Κότορ στα νοτιοανατολικά.

To Πέρασμα ή Στενό Βέριγκε αντιπροσωπεύει το στενότερο τμήμα του κόλπου και βρίσκεται ανάμεσα στο Ακρωτήριο της Αγίας Κυριακής και το Ακρωτήριο Οπάτοβο. Διαχωρίζει τον εσωτερικό κόλπο, στα ανατολικά του στενού, από τον κόλπο του Τίβατ.

Συλλογή εικόνων

Παραπομπές

Βιβλιογραφία 
 
 
 
 
 Boka kotorska: Etnički sastav u razdoblju austrijske uprave (1814.-1918. g.), Ivan Crkvenčić, Antun Schaller, Hrvatski geografski glasnik 68/1, 51–72 (2006).

Αξιοθέατα στο Μαυροβούνιο
Ιωάννης Α΄ του Ζάγκαν

Ο Ιωάννης Α΄, πολων. Jan I żagański (π. 1385 - 12 Απριλίου 1339) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (από το 1397, με τους αδελφούς του ως το 1412), δούκας του Ζάγκαν, Κρόσνο Οντζάνσκιε, Σβιεμπόντσιν (από το 1403, με τους αδελφούς του ως το 1412) και κυβερνήτης του Ζάγκαν, Πσέβους (από το 1412).

Βιογραφία
Ήταν ο πρωτότοκος γιος του Ερρίκου Η΄ του Σπουργίτη, δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Οπόλε, κόρης του Βλάντισλαφ Β΄ δούκα του Οπόλε και παλατινού (κόμη) της Ουγγαρίας.

Οικογένεια
Νυμφεύτηκε το 1405 τη Σχολαστική των Ασκάνια (π. 1393-1461), κόρη του Ροδόλφου Γ΄ δούκα της Σαξονίας-Βίττενμπεργκ και είχε τέκνα:
 Άννα π.1408-1437, παντρεύτηκε τον Αλβέρτο Η΄ κόμη του Λίντοβ-Ρουππίν.
 Χέντβιχ π.1410-1497, παντρεύτηκε τον Βερνάρδο ΣΤ΄ των Άνχαλτ πρίγκιπα του Άνχαλτ-Μπέρνμπουργκ.
 Βαλτάσαρ π. 1415-1472, δούκας του Ζάγκαν-Πσέβους.
 Ροδόλφος π.1418-1454, δούκας του Ζάγκαν-Πσέβους.
 Μαργαρίτα π.1425-1491, παντρεύτηκε πρώτα τον Βόλραντ Β΄ κόμη του Μάνσφελντ, μετά τον Ερρίκο ΙΑ΄ του Χόλσταϊν-Βίττενμπεργκ και έπειτα τον Ερρίκο Γ΄ δούκα του Μπράουνσβαϊγκ-Γκρούμπενχαγκεν.
 Βαρβάρα π.1426-1476.
 Σχολαστική π.1428-πριν το 1489.
 Αγνή π.1430-1473.
 Βεντσέσλαος 1434-1488, δούκας του Ζάγκαν-Πσέβους.
 Ιωάννης Β΄ ο Τρελός 1435-1504, δούκας του Ζάγκαν-Πσέβους.

Πηγές
 Cawley, Charles, SILESIA, Medieval Lands database, Foundation for Medieval Genealogy.
 Marek, Miroslav. "Complete Genealogy of the House of Piast". Genealogy.EU.

Οίκος των Πιαστ-Σιλεσίας
Ιωάννης Β΄ ο Τρελός

Ο Ιωάννης Β΄ ο Τρελός, Κακός, Άγριος, Βάναυσος, πολων. Jan II Szalony, Zły, Dziki, Okrutny (16 Απριλίου 1435 - 22 Σεπτεμβρίου 1504) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Πσέβους (από το 1439, με τους αδελφούς του ως το 1449), δούκα του Πσέβους (από το 1449, με τον νεότερο αδελφό του), δούκας του Ζάγκαν (1461-68, 72) και δούκας του ημίσεως Γκλόγκουφ (1476-88, το δουκάτο ενοποιήθηκε το 1480).

Βιογραφία
Ήταν ο τέταρτος γιος του Ιωάννη Α΄ δούκα του Ζάγκαν-Γκλόγκουφ και της Σχολαστικής των Ασκάνια, κόρης του Ροδόλφου Α΄ δούκα της Σαξονίας-Βίττενμπεργκ.

Οικογένεια
Νυμφεύτηκε το 1462 την Αικατερίνη των Πρεμυσλιδών (1443-1505), κόρη του Γουλιέλμου δούκα της Οπάβα και είχε τέκνα:
 Μαργαρίτα 1465-μετά το 1502, παντρεύτηκε πρώτα τον Μίκλος Μπάνφυ ντε Λίμποβ και μετά τον Ιωάννη Χάμπο μπάνο της Κροατίας, Δαλματίας & Σλαβονίας.
 Σαλώμη μετά το 1475-πριν το 1514, παντρεύτηκε πρώτα τον Αλβέρτο των Ποντιέμπραντυ δούκα του Μύνστερμπεργκ-Ελς και μετά τον Ιωάννη Δ΄ του Κούρτμπαχ, βαρόνο του Τράχενμπεργκ-Μίλιτς.
 Χέντβιχ 1476-1524, παντρεύτηκε πρώτα τον Γεώργιο Α΄ των Ποντιέμπραντυ δούκα του Μύνστερμπεργκ-Ελς και μετά τον Σιγισμούνδο βαρόνο του Βάρτενμπεργκ.
 Άννα π.1480-1541, παντρεύτηκε τον Κάρολο Α΄ των Ποντιέμπραντυ δούκα του Μύνστερμπεργκ-Ελς.
 Βαρβάρα π.1481-1539, ηγουμένη στο αββαείο της Αγ. Κλάρας στο Στζέλιν.

Πηγές
 Cawley, Charles, SILESIA, Medieval Lands database, Foundation for Medieval Genealogy.
 Marek, Miroslav. "Complete Genealogy of the House of Piast". Genealogy.EU.

Οίκος των Πιαστ-Σιλεσίας
Γιάννης Κόλλιας

Ο Ιωάννης Στ. Κόλλιας (γεν. Κόρινθος, 1933) είναι Έλληνας πρώην ποδοσφαιριστής (του Ολυμπιακού Κορίνθου, της Α.Ε.Κ. και του Παγκορινθιακού), τέως ομοσπονδιακός προπονητής ποδοσφαίρου, αρθρογράφος, συγγραφέας, συνταξιούχος καθηγητής φυσικής αγωγής της μέσης εκπαίδευσης και πρώην υπάλληλος της Γ.Γ.Α..

Καριέρα
Απόφοιτος με υποτροφία της Εθνικής Ακαδημίας Σωματικής Αγωγής (1957) και αριστούχος της σχολής προπονητών της Ε.Π.Ο. (1970) και της Σχολής προπονητών της Αγγλικής ποδοσφαιρικής Ομοσπονδίας (1971), διετέλεσε, επί σειρά ετών, υπεύθυνος των Εθνικών ποδοσφαιρικών ομάδων υποδομών, ενώ θήτευσε ως τεχνικός πολλών ποδοσφαιρικών συλλόγων, μεταξύ των οποίων και στον Ολυμπιακό. Ασχολήθηκε, ακόμη, με την κωπηλασία (είναι πτυχιούχος της σχολής κωπηλασίας του Πόρου, 1961), αλλά και με τα εναέρια σπορ (τυγχάνει πτυχιούχος της σχολής αλεξιπτωτιστών της πρώην Γιουγκοσλαβίας, 1955). Έχει συμμετάσχει, διδάσκοντας, σε πολλά σεμινάρια προπονητικής στην Ελλάδα και στο εξωτερικό, ενώ για την προσφορά του στον αθλητισμό τιμήθηκε με πάμπολλες διακρίσεις κι επαίνους.

Συγγραφική δραστηριότητα
«Το Ποδόσφαιρο – Δεν αρκεί μόνο το ταλέντο» (έκδοση «Ελληνικά Γράμματα», 2005, ISBN 960-442-056-9, ISBN-13 978-960-442-056-8).

Παραπομπές

Πηγή
 Βάση δεδομένων Ελληνικό Ίδρυμα Πολιτισμού – Βιβλιοnet - Κόλλιας, Γιάννης Σ. Ανακτήθηκε στις 27/4/2020

Έλληνες ποδοσφαιριστές
Ποδοσφαιριστές Αθλητικής Ένωσης Κωνσταντινουπόλεως
Έλληνες προπονητές ποδοσφαίρου
Προπονητές ποδοσφαίρου Εθνικής Ελλάδας ανδρών U21
Προπονητές ποδοσφαίρου Ολυμπιακού Πειραιώς